43 



A rovarok e sajátságát a lepkegyűjtők már régóta felhasznál- 

 ják arra, hogy az éjjeli lepkéket hatalmukba kerítsék. De más 

 rendbe tartozó rovarokat is könnyen elcsábít a csalóka fény ; ren- 

 desen a legélénkebbek és leggyorsabbak esnek így tőrbe, mig a 

 lomha mozgású rovarokat restségük megóvja ettől a veszélytől. 



Ily úton még a kezdő rovarász is mondhatni fáradság nélkül 

 juthat gyakran érdekes rovarfajokhoz. Magam sem tartozom az 

 avatottabbak közé, mégis 1884 július 14-én este rövid idő alatt 

 nagyszámú rovart fogtam ez egyszerű módon. A mondott napon esti 

 9 óra tájban Pancsován egy városi ház udvarán vacsoráltam ; a 

 nappali rekkenő forróság után tikkasztó meleg este következett, az 

 ég derült és csillagos volt, de a hold nem világított ; csupán lanyha 

 délnyugati szellő enyhítette kissé a nyomasztó levegőt. Annál na- 

 gyobb volt az élénkség a fürge rovarok között, melyek a gyertya- 

 világtól odacsalatva, a fehér abroszra hullottak ós azon könnyen 

 szembeötlöttek. Borszeszes üveget vettem elő s beleszedtem a hívat- 

 lan vendégeket, mik néhány éjjeli pillén kívül csaknem kizárólag 

 ragadozó bogarakból, vízi poloskákból és apró kabóczákból állottak. 



A bogaraknak majdnem felét a futrinkafélék családja szolgál- 

 tatta, u. m. : Bembidion laticolle Duft., minimum Fabr., quadrima- 

 culatum L. és quadripustulatum Sérv., Badister bipustulatus Fabr., 

 Anisodactylus signatus lll., Pseudophonus griseus Panz., Stenolophus 

 teutonus Schr. var. abdominalis Géné, dorsalis Fabr. és suturalis Dej., 

 Agonum viridicupreum Goeze. A másik fele a csonka szárnyfedőjű 

 Staphylinidákból telt ki és a következő fajokból állott: Actobius 

 prolixus Er., Phüonthus punctus Grav., quisquiliarius Gyll., im- 

 mundus Gyll., micans Grav. ós fidvipes Fabr , Scopaeus laevigatus 

 Gyll., Bledius fracticornis PayJc. és Trogophloeus memnonius Er. De 

 kiválóan érdekes, hogy itt egyszerre három példányt sikerült fog- 

 nom a hazánk déli részéből és Dél-Oroszországból Compsochüus 

 Heydeni Epp. név alatt nemrég leirt ritka Staphylinida-fajból *) ; ez 

 még a magy. nemz. múzeum gyűjteményében is csak azzal a két 

 példánynyal volt eddig képviselve, melyet Fodor János Csanád- 

 megyében Makónál és B i r ó Lajos Baranyamegyóben Besencze falu- 

 nál talált. 



E két bogárcsaládon kívül csak egy vízibogárfaj, a Laccophi- 

 lus hyalinus De Geer és a ganéjban élő Cercyon quisquilius L. csapó- 

 dott le a fehér abroszra. 



f j V. ö. Rovartani Lapok. I. p. 255 



4* 



